— 72 — 



avec icelle, au grant opprobre de Testât ecclésiastic, souiller et 

 maculer sa vielesse qui assez l'admoneste à résipiscence. Et 

 ainsi, conférant toutes ces choses et tant d'aultres que Ton 

 pourroit dire, de quoy ledict Perrot a infamé sa vie et son estât, 

 Ton peult conclure que si monsieur de Luxeu a mérité quelque 

 blasme pour serviteur qu'il aist reçeu et favorisé, c'est luy plus- 

 tost que nul aultre à cause de qui l'on pourroit attribuer à mon- 

 dict seigneur faulte de jugement : n'estoit que ledict Perrot a 

 tellement sçeu couvrir ses meschancetez pour quelque temps, 

 que comme luy seul en a esté aucteur, aussi à luy seul en est 

 deu le reprouche. 



Jusques icy, Messieurs , j'ay parlé de mon faict comme l'on 

 feroit pour ung pauvre rée qui, prouchassé des loys et infesté 

 de la porsuytte des ennemys, h'auroit aultre refuge sinon, avec 

 la conscience de son bien faict, chercher sa retraicte et fran- 

 chise au temple de la gratieuse et droicturure équité : duquel 

 temple quicunque auroit la clef seroit certes inhumain si luy 

 refusoit l'entrée. J'entens dire par cecy que quant bien les choses 

 mises en avant par mes adversaires seroient fondées, ce qui 

 s'est ensuyvy, et par si longue espace de temps continué, méri- 

 teroit que, pour en juger droictement, la rigueur du droict feist 

 place et cédast à la doulceur et bénignité de l'équité. Mais 

 toutefïoys voyons si en dillûant et confutant lesdictes accusa 

 tions des adversaires, je pourray faire renger la justice de mon 

 cousté. 



C'est chose certaine, Messieurs, que les anciens ont voulu que 

 là où il est question d'intenter quelque crime sur ung aultre, 

 les preuves doibvent estre plus claires que la lumière non sé- 

 rotine, non matutine, mais du plain mydy : au contraire, pour 

 absoldre ung rée, les lois se contentent d'avoir preuves et argu- 

 mens de conjecture. Or est-il que en mon faict tout le contraire 

 se peult veoir, car les tesmoignages que j'ay allégué pour moy 

 sont évidens, irréfragables, certains, spéciaux et de personnes 

 majeurs à toutes exceptions. Au contraire ce que mettent en 

 avant mesdictz adversaires sont de lieux, de gens, de personnes 

 estranges et incongnues, délations incertaines, générales et 

 confuses : comme il soit toutesfoys que tous tesmoignages sur 

 lesquelz l'on peult asseoir jugement doibvent estre certains, 



